דניס קווייד

דניס ויליאם קווייד (באנגלית: Dennis William Quaid;‏ נולד ב-9 באפריל 1954) הוא שחקן קולנוע אמריקאי, מועמד לשני פרסי גלובוס הזהב, לפרס אמי ולפרס גילדת שחקני המסך לשנת 2010 על גילום דמותו של ביל קלינטון בסרט הטלוויזיה "הקשר המיוחד" של רשת HBO ועל תפקידו בסרט "הרחק מגן עדן". קוייד נולד ביוסטון, טקסס שבארצות הברית למשפחה נוצרית-בפטיסטית. הוא למד מנדרינית תקנית וריקוד בתיכון ודרמה באוניברסיטת יוסטון, אך נשר מהלימודים ונסע ללוס אנג'לס. אחיו הגדול, רנדי קווייד, הוא שחקן שאף היה מועמד לאוסקר ב-1974, ובעקבותיו החליט קווייד גם הוא להפוך לשחקן קולנוע. בשנת 1975, שיחק לראשונה בקולנוע בסרט "אמא משוגעת". ב-1977, הופיע לראשונה בטלוויזיה כאשר הופיע בפרק בסדרת הבילוש "בארטה". באותה שנה הופיע בתפקיד קמע בסרט "מעולם לא הבטחתי לך גן של ורדים". ב-1979, שיחק בסרט "תרגילים בהתבגרות" את דמותו של מייק. בשנת 1981, שיחק בסרט "שים פס על הפס" בכיכובו של ביל מארי. ב-1983, כיכב בסרט "הצוות המובחר" וזכה לביקורות חיוביות. בשנת 1987, כיכב בסרט המדע בדיוני "יום במלכודת" לצידה של מג ראיין. בתחילת שנות ה-90 לקח קווייד הפסקה מקריירת המשחק עקב מחלת האנורקסיה נרבוזה וגמילה מהתמכרות לקוקאין. בשנת 1995, הוא כיכב בקומדיה הרומנטית "משהו לדבר עליו" לצידה של ג'וליה רוברטס. ב-1996, כיכב בסרט "לב הדרקון". בשנת 1997 שיחק בסרט "כללי המשחק" לצידו של טופאק שאקור. ב-1998, שיחק בסרטים "מלאך במדים" ו"אבא מתארס", וביים לראשונה בחייו את סרט הטלוויזיה "כל מה שזורח". ב-1999, שיחק בסרטו של אוליבר סטון, "יום ראשון הגדול". בשנת 2000, שיחק בסרט הפשע "טראפיק". ב-2001, שיחק בסרט של HBO "ארוחת ערב עם חברים". בשנת 2002, כיכב בסרט "הרחק מגן עדן" לצידה של ג'וליאן מור. על תפקידו בסרט זה זכה בפרס "מבקרי הקולנוע של ניו יורק" לשחקן המשנה של השנה, והיה מועמד לפרס גלובוס הזהב באותה קטגוריה. ב-2004, שיחק בסרטים "טיסת הפניקס", "היום שאחרי מחר" ו"בחברה טובה" לצידו של טופר גרייס. בנובמבר 2005, קיבל כוכב על שמו בשדרת הכוכבים של הוליווד. בשנת 2006 הוא גילם את הנשיא סטאטון בקומדיה המוזיקלית "אמריקן דרימז" לצד יו גרנט. ב-2007, דיבב את דמותו של רובן בסרט האנימציה "הקרב על הכוכב". בשנת 2008, שיחק בסרט "שמונה צדדים לאמת" לצידם של מתיו פוקס ואיילת זורר. ב-2009, שיחק בסרט "ג'י. איי. ג'ו כוח המחץ" והתארח בפרק בסדרה "בובספוג מכנסמרובע" ודיבב את דמותו של סבא אדום הזקן. בשנת 2010, הוא שיחק את דמותו של ביל קלינטון בסרט הטלוויזיה "הקשר המיוחד" של רשת HBO והיה מועמד לפרס גלובוס הזהב, לפרס אמי ולפרס גילדת שחקני המסך בקטגוריית השחקן הטוב ביותר במיני-סדרה או סרט טלוויזיה. בשנת 2012 שיחק בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז, בסרט "המילים" בכיכובו של בראדלי קופר, ובסרט "לשחק עם הלב", והחל להופיע בסדרת הפשע "וגאס". ב-2013, שיחק בסרט הקומדיה "סרט 43". ב-2015, הוא התארח בשני פרקים בסדרת המערכונים "איימי שומר" בכיכובה של איימי שומר. בשנת 2017 שיחק בקומדיה "נשמה של כלב", בבימויו של לאסה הלסטרם. בשנת 2019, שיחק את אדמירל ויליאם הולסי בסרט "הקרב על מידוויי". באותה שנה גילם את וייד בלאקווד בעונה השלישית של סדרת הדרמה המשפטית "גוליית" בפריים וידאו. בשנת 2021, מצטלם קוויד לסרט "רייגן" על הביוגרפיה של נשיא ארצות הברית לשעבר, רונלד רייגן. הסרט עתיד לצאת ב-2022. בשנת 2023 לוהק לתפקיד מרכזי בסדרה "באס ריבס" העוקבת אחר אופיו וחיו של באס ריבס (אנ'), הסוכן השחור הראשון בשירות המרשלים של ארצות הברית. הסדרה היא פריקוול רביעי לסדרת הדרמה והמערבון "ילוסטון" מבית רשת פרמאונט (אנ') והיא תעלה במהלך סוף השנה. קוויד הוא מוזיקאי והוא מנגן עם להקתו "הכרישים". הוא אוהד של קבוצת הבייסבול "יוסטון אסטרוס". ב-25 בנובמבר 1978 נישא קווייד לשחקנית פי ג'יי סולס. הזוג התגרש ב-1983. בין השנים 1991–2001 היה נשוי לשחקנית מג ראיין, לאחר ששיחק עימה בשני סרטים. בנם המשותף הוא השחקן ג'ק קווייד. ב-2001, הוא יצא עם הדוגמנית שאנה מואקלר. ב-2004 הוא נישא לסוכנת הנדל"ן קימברלי באפינגטון. בנובמבר 2007, נולדו להם תאומים לא זהים בהליך פונדקאות. נפרדו ב-2012 והתגרשו סופית ב-2018. בין השנים 2016- 2019, יצא עם הדוגמנית סנטה אוזינה. באוקטובר 2019, התארס ללאורה סאוי. הם תכננו להתחתן ב-2 באפריל 2020, אך עקב מגפת הקורונה, הם נישאו ב-2 ביוני 2020 בסנטה ברברה. מעולם לא הבטחתי לך גן של ורדים (1977) שנת הניצחון שלנו (1978) תרגילים בהתבגרות (1979) תשעה שרכבו (1980) קיץ פרוע (1980) איש המערות (1981) מלתעות 3 (1983) הצוות המובחר (1983) נופי חלום (1984) אויב מהאזור האסור (1985) שחיתות בגדול (1987) יום במלכודת (1987) חשוד (1987) מי רצח אותי (1988) כאשר התאהבתי (1988) סקס, אהבה ורוקנ'רול (1989) (Great Balls of Fire) בואו לראות את גן העדן (1990), של אלן פארקר גליות מהחיים (1990), של רוב ריינר אהבה בלהבה (1993) מרגלים במשרה חלקית (1993) זיכרון בדם קר (1993) וואייט ארפ (1994) משהו לדבר עליו (1995) לב הדרקון (1996) כנופיית פושעים (1997) מרדף נואש (1997) מלאך במדים (1998) בכוח הרצון (1998) - סרט טלוויזיה אבא מתארס (1998) משחקים מהלב (1999) יום ראשון הגדול (1999), של אוליבר סטון תדר חריג (2000) טרפיק (2000), של סטיבן סודרברג אהבה בין חברים (2001) - סרט טלוויזיה, של נורמן ג'ואיסון סיבוב חוזר (2002) הרחק מגן עדן (2002) המפתח לפחד (2003) האלמו (2004) היום שאחרי מחר (2004) בחברה טובה (2005) טיסת הפניקס (2004) שלי, שלך, שלנו (2005) אמריקן דרימז (2006) אנשים חכמים (2008) האקספרס: סיפורו של ארני דייוויס (2008) שמונה צדדים לאמת (2008) ג'י. איי. ג'ו כוח המחץ (2009) פנדורום (2009) Horsemen‏ (2009) פוטלוס (2011) תחתית החושך (2012) למה לצפות כשאתם מצפים (2012) המילים (2012) לשחק עם הלב (2012) בכל מחיר (2013) אמת (2016) נשמה של כלב (2017) קשר קטלני (2018) The Pretenders‏ (2018) נשמה של כלב 2 (2019) הקרב על מידוויי (2019) הפולש (2019) הנס הכחול (2021) אנדרדוג אמריקאי (2021) אלוף מלידה (2021) The Tiger Rising‏ (2022) רייגן (2022) עולם מוזר (2022) - דיבוב על כנפי מלאכים ותפילה (2023) דוגי סטייל (2023) The Hill‏ (2023) The Long Game‏ (2024) The Substance‏ (2024) Saurus City‏ (TBA) - דיבוב היחסים המיוחדים (אנ') (2010) - סרט טלוויזיה של HBO וגאס (2013-2012) אמנות של עוד (2016-2015) רצח בדם קר (2018-2017) חג שמח וכל זה (2019) גוליית (2019) Full Circle‏ (2023) Lawmen: Bass Reeves‏ (2023) דניס קווייד, במסד הנתונים הקולנועיים IMDb (באנגלית) דניס קווייד, באתר "אידיבי", מאגר הידע העברי לקולנוע ישראלי ועולמי דניס קווייד, באתר AllMovie (באנגלית) דניס קווייד, באתר Rotten Tomatoes (באנגלית) דניס קווייד, באתר Box Office Mojo (באנגלית) דניס קווייד, במסד הנתונים הקולנועיים KinoPoisk (ברוסית) דניס קווייד, באתר Last.fm (באנגלית) דניס קווייד, באתר AllMusic (באנגלית) דניס קווייד, באתר MusicBrainz (באנגלית) דניס קווייד, באתר Discogs (באנגלית) CelebrityWonder.com